מייג'ור גרום: רופא המגפה

| --- | --- |

כרזת הסרט
 מבוסס על:  דמויות קומיקס מייג'ור גרום
 בימוי:  אולג טרופים
 הופק בידי:  פיודור קאן ארטיום גברליאנוב מיכאיל קיטאייב רומן קוטקוב
 תסריט:  ארטיום גברליאנוב ולדימיר בסדין
 עריכה:  אלכסנדר בוליאגין
 שחקנים ראשיים:  טיכון ג'יזנבסקי אלכסנדר סטייקין ליובוב אקסיונובה אלכסיי מקלאקוב סרגיי גורושקו דמיטרי צ'בוטאריוב מיכאיל יבלאנוב אנטון בוגדאנוב אולג צ'וגונוב
 מוזיקה:  רומן סליברסטוב
 צילום:  מקסים ז'וקוב
 מדינה:  רוסיה 
 חברת הפקה:  באבל קומיקס אולפני באבל אולפני יאנדקס Main Road Post
 חברה מפיצה:  KinoPoisk CTC רוסיה-1 Walt Disney Studios נטפליקס
 שיטת הפצה:  וידאו על פי דרישה, קולנוע דיגיטלי 
 הקרנת בכורה:  1 באפריל 2021
 משך הקרנה:  137 דקות (גרסה קולנועית) 157 דקות (גרסה מורחבת)
 שפת הסרט:  רוסית 
 סוגה:  מותחן דרמה ופעולה
 מקום התרחשות:  סנקט פטרבורג 
 תקציב:  650,000,000 מיליון רובל
 הכנסות:  327,622,991 מיליון רובל
 סרט קודם:  מייג'ור גרום
 סרט הבא:  מייג'ור גרום: המשחק
 majorgrom.ru
 דף הסרט ב־IMDb
 
אחת מכרזות הסרט.
מייג'ור גרום: רופא המגפה (ברוסית: Майор Гром: Чумной Доктор) הוא סרט גיבורי-על רוסי, המבוסס על סדרת הקומיקס "מייג'ור גרום" מבית Bubble Comics, שנוצרה על ידי ארטיום גברליאנוב. את הסרט ביים אולג טרופים.
הסרט מהווה עיבוד לחוברת הראשונה "מייג'ור גרום. חלקים 1 עד 10" ובה מתואר מאבקו של הבלש מייג'ור איגור גרום באויבו הגדול, רוצח סדרתי המכונה "רופא המגפה", המציג עצמו כלוחם למען צדק חברתי. בדומה לכך, עלילת הסרט מתרחשת בסנקט פטרבורג, כשגבר עטוי במסכת רופא המגפות, הורג פושעים שנמלטו מעונש בעזרת כסף ומעמד גבוה בחברה. חוקר המשטרה איגור גרום צריך להתמודד עם אויב מסוג חדש, שצובר פופולריות בשל מעשיו נגד מערכת המשפט המושחתת. את הדמות הראשית גילם השחקן טיכון ג'יזנבסקי, במקום אלכסנדר גורבאטוב, שגילם את אותה דמות בסרט הקצר משנת 2017.
חיי היום יום בעיר סנקט פטרבורג משתנים באופן דרמטי עם הופעתו של אדם במסכת רופא המגפה. לאחר שהצהיר כי העיר "חולה במגפת הפקרות", הוא מתחיל ב"טיפול" והורג אנשים שבעבר נמלטו מעונש על פשעיהם בשל מתן כסף ושוחד ובעקבות מעמדם החברתי הגבוה. התושבים נסערים. כולם מתווכחים מיהו רופא המגפה - פרובוקטור או לוחם אידאולוגי למען הצדק. עם זאת, עבור מייג'ור המשטרה המנוסה איגור גרום ושותפו הטירון דימה דובין, רופא המגפה הוא בעיקר רוצח בדם קר שמוכרחים למצוא ולנטרל בכל מחיר...
צילומי הסרט החלו באוגוסט 2017 והופסקו, בספטמבר 2019 חודשו הצילומים בסנקט פטרבורג ותחילה הוא תוכנן לצאת לאקרנים במהלך שנת 2019. ברם באוקטובר 2019 נודע שהסרט בשלבי צילומים ולא ייצא בתאריך היעד המתוכנן. הצילומים הושלמו לבסוף בדצמבר 2019. הקרנת בכורה נערכה בקולנוע אברורה ב-25 במרץ והסרט יצא לאקרנים ב-1 באפריל 2021. לעומת תקציב הפקה של 650 מיליון רובל רוסי הסרט הרוויח כ-327 מיליון רובל וגרם להפסדים ליזמים. הוא התקבל לרוב על ידי המבקרים באופן חיובי: בעיקר בשל איכות ההפקה הגבוהה, אך עם זאת, המבקרים ציינו לרעה את העלילה הקלישאתית והלא מקורית. כמה מהמבקרים טענו כי הסרט מכוון למסר נזיפה כלפי האופוזיציה הרוסית ושבחים למשטרה, אם כי לא כל המבקרים הסכימו עם דעה זו; היוצרים עצמם הכחישו את הטענות הללו במספר ראיונות.
הסרט זמין לצפייה מישראל בנטפליקס, מה־7 ביולי 2021 והיה לאחד הסרטים הפופולריים בשירותי הסטרימינג. ב-27 בדצמבר 2021 שודר גרסה מורחבת עם תוספת של 20 דקות על גבי שרתי KinoPoisk HD. קדימון הסרט היה מועמד לפרס Golden Trailer Awards בקטגוריות המוזיקה הזרה בקדימון פעולה, קדימון עצמאי זר וקדימון פעולה זר הטוב ביותר. הסרט זכה בפרס "הבילוש הרוסי" בקטגוריית הסרט הבלשי הטוב ביותר.
סרט המשך יצא לאקרנים ב־2024 ושמו ״מייג'ור גרום: המשחק״. ב־2023 שודר סרט פריקוול על ילדותו של מייג׳ור גרום בשם ״גרום: ילדות קשה״.